遊西巖
作者：宋蒲壽宬
朝代：宋

paragraphs: 誰扇洪爐欲煮鐵，一寸如冰不曾熱。
歲寒心事梅花知，炭事如何與冰說。
西巖結屋煙作罩，斑斑不露如隐豹。
人生大欲剛斷除，静處生涯乃仁樂。
碧梧翠竹呈如琅玕，寒泉玉佩鳴珊珊。
終焉爲計亦不惡，豈知白日生羽翰。
翻思一夜鐘鳴時，先生髙臥如希夷。
何人更嗔瘴鬼瘧，及鋒而用皆驚疑。
薦泉采菊想遺跡，奚其與侣昌黎伯。
薫蕕已定人所知，聊把曾遊紀巖石。